
בפקס
                                                                                       
ח.נ.,

הנדון: תאונה מיום 3.1.20
             מס' רכב: 16-705-01
                                                 הנפגעות: אלה הרץ, דפנה הרץ (קטינות)
הנני מייצג את מרשותי שבנדון באמצעות אפוטורופסיהם הטבעיים והריני מתכבד לפנות אל כב' ולפרט כדלקמן:

1. בתאריך 3.1.20 היה הרכב שבנדון אשר היה נהוג ע"י מר טל הרץ, מעורב בתאונת דרכים עם רכב הנושא מ.ר. 86-395-39 (להלן: "התאונה").
2. כאן המקום לציין כי המדובר הוא בתאונת דרכים בקינמטיקה קשה עם פתיחת כריות אוויר בעטיה הושבת הרכב.
רצ"ב טופס הודעה על תאונה ותעודת ביטוח חובה, מסומנים "1 - 2"

3. הנפגעות, אלה ודפנה (קטינות) פונו ממקום התאונה באמצעות מד"א והובהלו לבית החולים מאיר.
4. דפנה, ילידת 21.4.13 אובחנה עם חבלות באזור הצוואר עם סימני שפשפוף. לאחר קבלת טיפול רפואי ראשוני וחיטוי השפשופים שוחררה דפנה לביתה בהמלצה להמשך מעקב רפואי, נטילת משככי כאבים והמשך טיפול בהתאם לצורך.
5. אלה, ילידת 16.3.11 אובחנה עם חבלות דו צדדיות באגן ושפשופים ולאחר      טיפול רפואי ראשוני שכלל בדיקות, וחיטוי השפשופים שוחררה הקטינה לביתה בהמלצה להמשך מעקב רפואי, נטילת משככי כאבים והמשך טיפול בהתאם לצורך.
רצ"ב הודעות חוב מד"א וסיכומי אשפוז, מסומנים "3 – 8".
6. הקטינות, אשר סבלו מחוסר שקט, וכאבים בצוואר, בגב התחתון ובאגן, דבר אשר בא לידי ביטוי, בין היתר, בקושי בתפקוד, בכאבים וקושי בהירדמות ושינה רציפה ובעזרה מוגברת מצד ההורים, נבדקו במסגרת הקהילה והונחו להמשך מעקב רפואי לצורך השגחה.
רצ"ב תעודות רפואיות, מסומנות "9 – 10".
7. לאחר התאונה ומחמת תוצאותיה נזקקו הורי הקטינה להישאר בבית ולסייע לקטינות בתפקודי היום יום.
8. בנסיבות המתוארות לעיל, ועל מנת לייתר את הצורך בהגשת תביעה אהיה מוכן להמליץ בפני הוריי הקטינות על סילוק תביעתן תמורת פיצוי גלובלי בסך 10,000 ₪ (לכל אחת מהקטינות) בתוספת שכ"ט עו"ד.
9. כן, אבקשכם להסדיר את התשלום למד"א כעת ובלי קשר להליכי המו"מ ככל ואלה יתקיימו.
10. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפויי כח וטופסי וס"ר חתומים ע"י הורי הקטינות בצירוף תצלום ת"ז של מר טל הרץ, אביהן.              


                                                                           בכבוד רב ובב"ח,

